הסדרה מזכירה את הסרט באטמן מתחיל, גם בסדרה הזו הצופים רואים איך באטמן הפך להיות באטמן, והיא מתחילה מימיו הראשונים בתור "האביר האפל". ב"הבאטמן", באטמן נחשד כפושע על ידי משטרת גות'אם סיטי והוא נרדף על ידיה.
ישנם צופים הטוענים כי ה"הבאטמן" מקבלת השראה מאולטימייט מארוול. עיצוב הדמויות והסדרה מזכיר את דרך העיצוב של הקומיקסים במארוול, אף על פי שבאטמן הוא גיבור על של DC.
הסדרה הופיעה לראשונה בערוץ הילדים של האחים וורנר בארצות הברית ב-1 בספטמבר 2004.
תקציר עונות.
עונה 1.
בעונה הראשונה של הבאטמן, ברוס ויין/באטמן (הדיבוב בגרסה באנגלית על ידי רינו רומאנו) הוא בן 26 והוא בראשית דרכו כבאטמן. כבר בפרקים הראשונים לעונה הקהל מקבל "פלאש-בקים" לראשית חייו של ברוס, כשהוא רואה את הוריו נרצחים ואיך הוא הופך לבאטמן, בדומה לעלילה של באטמן מתחיל. באטמן נעזר במשרתו הזקן, אלפרד פניוורת' (אליסטר דונקן), המשמש לו גם כחובש קרבי ומחלץ לעת מצוא.
בעונה זו, באטמן פוגש לראשונה את רוב אויביו האגדיים. זאת בשונה משאר הסדרות בהן כבר בפרקים הראשונים כמעט כל הנבלים כלואים בארקהם. כמעט כל הדמיות בסדרה שונות באופיין, במראן ובסיפור מוצאן מבשאר הסדרות, הסרטים והקומיקס.
באטמן/ברוס ויין שונה מאוד מהדמות כפי שהוצגה עד כה. כלפי חוץ נראה ברוס כעשיר בן 20, מפונק ואוהב לחגוג. הוא מכיר אנשי מפתח רבים בעיר, עימם הוא מקושר היטב ואיש אינו חושד שהוא הבאטמן. הבאטמן עצמו, שנמצא בראשית דרכו בתור איש העטלף, כמעט ואינו שונה באישיותו משאר הבאטמנים עד כה, אך הפעם הבאטמן עשוי לספר בדיחות בזמן שהוא נלחם, ונראה שיש לו משיכה רבה לכלי נשק חדישים ומהירות על.
בעונה הראשונה מתמודדים מול באטמן מספר נבלים :
הדמויות החיוביות החדשות בסדרה הן צמד הבלשים איתן בנט ואלן יאן. השניים אחראים על תפיסתו של באטמן, בעוד הבלש בנט הוא חברו הטוב של ברוס ויין. סיפור אהבה קטן מתפתח בין אלן יאן לבין ברוס, אך מצד שני יאן מתאהבת בבאטמן.
עונה 2.
העונה השנייה מציגה נבלים ותיקים שגם הם עברו שינוי עיצובי:
עונה 3.
העונה השלישית מתקיימת לאחר האירועים המתרחשים ב-DVD באטמן נגד דרקולה והיא מציגה עוד דמויות וותיקות שגם הן עברו שינוי:
בעונה זו יש הופעת אורח של באטגירל (ברברה גורדון), בזמן זה עדיין נערה צעירה, המנסה להוכיח לאביה, רב פקד גורדון, שהיא מספיק מבוגרת כדי להיות שוטרת.
עונה 4.
לפי דברי היוצרים, העונה הרביעית היא הגדולה ביותר, ושהיא לא האחרונה כשלפיהם, הסדרה תוציא לפחות חמש עונות. בעונה הרביעית, עיצובו של באטמן משתנה מבחינה חיצונית - הוא יופיע רזה יותר, מבנה פנים מבוגר יותר ושיער בתסרוקת מכובדת ופחות פרועה. דמותו של רובין (דיק גרייסון) יצטרף לצוות בפרק בשם "ענייני משפחה". הפינגווין יהפוך לאויב שונה במקצת כשהוא מגייס לעצמו את אחוות הגנגסטרים בגות'אם והופך לאחד מראשי הפשע המסוכנים במעמד הגבוה, מה שאומר שהוא לא יגנוב ביצים ופסלים של ציפורים יותר, אלא יתעסק בפשעים יותר חשובים.
פני חימר השני מצטרף לסדרה, אדם נוסף שנופל קורבן לתאונה שכתוצאה ממנה הופך לקליי-פייס אחר, בפרק שקרוי על שמו בהופעתו הראשונה בסדרה. הוגו סטריינג', שאחרי מאורעות העונה השלישית כלוא בארקהם אסיילום, מנסה לבנות עולם חדש מגות'אם. המסיכה השחורה, אחד מהאויבים הגדולים של באטמן בקומיקס מופיע לראשונה. כמו כן, קילר מות' השכיר יצטרף בעונה זו. בנוסף, הפרק "יחידים במינם" שנכתב על ידי הכותב פול דיני, שמציג את הארלי קווין החדשה ואת סיפור אהבתה לג'וקר. איש החידה חוזר לנקמה בפרק קאמבק מיוחד, ומתרחש אירוע גדול שבו גות'אם סיטי עומדת על סף חורבן בגלל פלישת חייזרים. בפרק זה ימצא לצדו של באטמן הצייד ממאדים, חבר מליגת הצדק בעיצוב חדש, כאשר בסוף הפרק באטמן והצייד יפגשו כמה מחברי ליגת הצדק, ביניהם הוקמן, החץ הירוק, פלאש והפקח הירוק. העונה יצאה באמריקה ב-23 בספטמבר 2006.
עונה 5.
ב-8 בפברואר 2007 הוכרז ש"הבאטמן" קיבלה עונה חמישית. אחרי שבאטמן פגש כמה מחברי ליגת הצדק, הוא יפגוש עוד כמה חברי ליגת הצדק ביניהם סופרמן והחץ הירוק. ידוע כי כמה מאויביו של סופרמן כמו לקס לות'ר, מרסי גרייבס ומטאלו יופיעו במראה חדש, כמו כן דמויות משנה כמו לויס ליין וג'ימי אולסן יופיע גם הם במראה חדש ומרענן. דווח שהצייד ממאדים מתכוון להקים את ליגת הצדק שתכלול בתוכה את באטמן, סופרמן, החץ הירוק, פלאש, הפקח הירוק והוקמן. הפרק הכפול הראשון של העונה יכלול את סופרמן. באטמן וסופרמן יעבדו יחדיו כדי להביס את אויביו של באטמן ושל סופרמן יחד, לקראת סוף הפרק סופרמן יצטרף לליגת הצדק החדשה. בפרק השלישי באטמן ילחם לצידו של החץ הירוק. כותבי הסדרה דיווחו כי בהמשך העונה באטמן ילחם לצד גיבורים שונים ביניהם: פלאש, הפקח הירוק, הצייד ממאדים והוקמן. דווח כי הפרק הכפול האחרון של העונה יכלול את כל ליגת הצדק בפרק גדול במיוחד. בעונה הזו יוצגו אויבים חדשים, רובם יהיו אויבים של ליגת הצדק. בנוסף גם אויבים וותיקים כגון הוגו סטריינג', הג'וקר והארלי קווין, פני חימר, פייר-פליי ועוד . העונה תתחלק ל-13 פרקים כששמונה מהם יהיו עם חברי ליגת הצדק וחמשת האחרים יהיו פרקים נפרדים.
הטכנולוגיה של הבאטמן.
לפי המסורת של באטמן, אביר הלילה משתמש בטכנולוגיה חדשנית שבאה לעזור לו במאבק מול כוחות הרשע של העיר גות'אם. בסדרה זו טכנולוגיה חדשנית ועתידנית במיוחד.
קשת (גאומטריה)
מיתר (גאומטריה)
מזל גדי (אלבום)
"מזל גדי" הוא אלבום הסולו השני של הזמר אריק איינשטיין, אשר יצא בשנת 1968. זהו האלבום הראשון בו שיתף פעולה עם שלום חנוך.
הפקה.
איינשטיין וחנוך החלו לעבוד על האלבום לאחר התפרקות להקתו של איינשטיין, החלונות הגבוהים, בעקבות פגישתם באחת מהופעות החלונות הגבוהים והתרשמותו של איינשטיין מחנוך, שהשתחרר אז משירות בלהקת הנח"ל.
באותה תקופה התגבשה חבורת לול שכללה אז את אריק איינשטיין, צבי שיסל, שלום חנוך, אורי זוהר, בועז דוידזון, אלונה איינשטיין, ג'וזי כץ, יהודית סולה, ליהי חנוך ואחרים. באותה שנה הוקמה חברת ההפקות הגר שהייתה החברה שהפיקה את כל הסרטים, תוכניות טלוויזיה, אלבומים ועוד. החברה פעלה עד להתפרקות החבורה.
האלבום הוקלט בשנת 1968 ומכיל תריסר שירים שהולחנו במיוחד על ידי חנוך. מילות השירים נכתבו על ידי חנוך, מאיר אריאל, מרים ילן שטקליס, לאה גולדברג ועל ידי איינשטיין עצמו. ליוותה את איינשטיין "תזמורת סי בי אס ישראל" בניצוחו של המוזיקאי אלכס וייס, שגם עיבד את השירים. האלבום קרוי בעקבות מזל גדי, המזל בו נולד איינשטיין.
מאז הוקלט האלבום הפכו חלק משיריו לנכסי צאן ברזל של המוזיקה הישראלית. עדות לכך בביצועים הרבים להם זכו במהלך השנים, בין השאר על ידי ג'וזי כץ ושמוליק קראוס, יהודית רביץ, שלום חנוך ושבק ס'.
מיקרו-אלקטרוניקה
חוק האלפית
פרנסיס סקוט פיצג'רלד
פרנסיס סקוט קי פיצג'רלד (באנגלית: Francis Scott Key Fitzgerald; 24 בספטמבר 1896 – 21 בדצמבר 1940) היה סופר אמריקאי ממוצא אירי. יצירותיו עסקו בעיקר בשנות ה-20 של המאה ה-20, ושקפו את חיי הזוהר והשפע של דור הג'אז. על אף שזכה להצלחה פופולרית בימי חייו, רק לאחר מותו הוא נחשב לאחד הסופרים האמריקאים הבולטים במאה ה-20, כמו גם לדוברו של "הדור האבוד" - אמריקאים שנולדו בשנות ה-90 של המאה ה-19 והתבגרו במהלך מלחמת העולם הראשונה.
פיצג'רלד פרסם ארבעה רומנים וכתב אחד נוסף, שלא פורסם בחייו. הוא כתב גם עשרות סיפורים קצרים. ספרו המפורסם ביותר, שנלמד גם היום בבתי ספר ואוניברסיטאות הוא "גטסבי הגדול". הספר דורג בין עשרת הגדולים ברשימת הספרים הטובים בעולם.
ביוגרפיה.
נעוריו ותחילת דרכו.
פיצג'רלד נולד בסיינט פול, מינסוטה למשפחה קתולית מהמעמד הבינוני הגבוה. הוא נקרא על שם קרובו המפורסם פרנסיס סקוט קי (מחבר ההמנון האמריקאי "הדגל זרוע הכוכבים"). אביו, אדוארד, היגר לארצות הברית מאירלנד בתום מלחמת האזרחים האמריקאית, ותואר כ"ג'נטלמן שקט עם נימוסים דרומיים נהדרים". אמו, מארי, הייתה בת למהגר אירי עשיר. אדוארד היה בן דוד מדרגה שנייה של מרי סוראט, שהוצאה להורג ב-1856 בגין קשירת קשר להתנקשות באברהם לינקולן.
סקוט פיצג'רלד בילה את העשור הראשון בחייו לסירוגין, בבאפלו שבניו יורק ובמערב וירג'יניה, שם עבד אביו בחברת פרוקטור אנד גמבל. הוריו שלחו אותו לבתי ספר קתוליים, שם הוכיח כישורים אינטליגנטים גבוהים והתעניינות הולכת וגוברת בספרות. עקב פיטורי אביו מעבודתו שבה המשפחה למינסוטה בשנת 1908.
כשהיה בן 13 פרסם את יצירתו הראשונה, סיפור מתח, בעיתון בית הספר. בגיל 15 החל ללמוד בבית ספר קתולי יוקרתי בניו ג'רזי, שם גם שיחק בנבחרת הכדורגל של בית הספר. אחד הכמרים של המוסד הבחין בכישרון הכתיבה של פיצג'רלד ועודד אותו לטפח את הקריירה הספרותית שלו. ב-1913 התקבל לאוניברסיטת פרינסטון, אך נכשל כבר ביום הראשון בהוכחת כישורי הספורט שלו, ולכן המשיך ביתר שאת לטפח את עתידו הספרותי. באוניברסיטה התיידד עם אדמונד וילסון וג'ון פיל בישוף, לימים סופרים ומבקרי ספרות. הוא הפך לדמות פופולרית במועדונים החברתיים של האוניברסיטה, אך לאחר כישלון פרשיית אהבים ותשובה שלילית מהוצאת ספרים בניסיונו להוציא לאור רומן שכתב, הוא עזב את הלימודים והתגייס לצבא בשנת 1917, השנה שבה נכנסה ארצות הברית למלחמת העולם הראשונה . תוך זמן קצר הסתיימה המלחמה ופיצג'רלד שוחרר טרם נשלח לאירופה.